རྒྱ་གར་ལ་དེང་སང་བཙུན་མའི་དགོན་པ་ཚོ་ལ་ཡང་དཔེ་ཆ་ལྟ་རྒྱུ་ཡོད་པ་ཞིག་ང་ཚོས་ལོ་བཞི་བཅུའི་གོང་ནས་འགོ་བཙུགས་ཚར་བ་རེད།དེ་བཞིན་སྔགས་པ་གྲྭ་ཚང་དེ་ཚོའི་གྲས་དཔེར་ན།རྒྱུད་གྲྭ་སྨད་སྟོད་གཉིས་དང༌།ཕན་བདེ་ལེགས་བཤད་གླིང་གྲྭ་ཚང་ཡིན་ན་འདྲ།དེ་སྔ་སྔགས་པ་གྲྭ་ཚང་རེད་མ་གཏོགས་མཚན་ཉིད་ལྟ་ཡི་ཡོད་མ་རེད།རྒྱ་གར་ལ་སླེབས་ནས་མཚན་ཉིད་ལྟ་དགོས་ཀྱི་འདུག་ཅེས་ང་ཚོས་འབོད་སྐུལ་བྱས་པ་བཞིན་མཚན་ཉིད་བཙུགས་པ་རེད།དེ་འདྲའི་རྐྱེན་པས་བོད་ནང་དུ་དེང་སང་སློབ་སྦྱོང་གི་ཐོག་ལ་དོ་སྣང་གསར་པ་ཞིག་ཤུགས་ཆེ་རུ་འགྲོ་ཡི་འདུག་ཟེར་བ་གོ་བྱུང༌།ཞིང་འབྲོག་མི་མང་ཚོའི་ནང་དུའང་སློབ་ཕྲུག་ཚོ་སློབ་གྲྭར་གཏོང་དགོས་པ་རེད།སློབ་སྦྱོང་བྱེད་དགོས་པ་རེད་ཅེས་དོ་སྣང་ཤུགས་ཆེ་རུ་འགྲོ་ཡི་ཡོད་པ་གོ་ཐོས་བྱུང༌།ཧ་ཅང་ཡག་པོ་འདུག